

LĒMUMS

Ādažos, Ādažu novadā

2024. gada 27. decembrī **Nr.** **521**

**Par precizējumu Ādažu novada pašvaldības domes 2024. gada 24. oktobra lēmumā Nr.422 “Par zemesgabalu noteikšanu apbūves tiesībām”**

Ādažu novada pašvaldības dome 2024. gada 24. oktobrī pieņēma lēmumu Nr.422 “Par zemesgabalu noteikšanu apbūves tiesībām” (turpmāk – Lēmums), kurā tika nolemts nodibināt apbūves tiesību un noslēgt apbūves tiesību līgumus uz 30 gadiem bez atlīdzības ar projekta “Pielāgošanās klimata pārmaiņām Ādažu novada Podniekos” (turpmāk – Projekts) skarto nekustamo īpašumu īpašniekiem.

Centrālās administrācijas Juridiskā un iepirkumu nodaļa, balstoties uz pieņemto Lēmumu, sagatavoja līgumus par zemes gabalu noteikšanu apbūves tiesībām, tajā skaitā līgumu Nr. JUR 2024-11/1175 “Par apbūves tiesības piešķiršanu uz zemesgabala daļu” par Krastupes iela 1, Ādažos, Ādažu novadā ar kadastra apzīmējumu 80440110692 ar platību 0,032 ha. Līgums noslēgts 15.11.2024.

Centrālās pārvaldes Nekustamo īpašumu nodaļa, veicot tirgus izpēti Projekta skarto nekustamo īpašumu zemes vienību robežu kadastrālai uzmērīšanai, zemes vienību robežu, situācijas un apgrūtinājumu plānu izgatavošanai atbilstoši Ministru kabineta 2011.gada 27.decembra noteikumu Nr.1019 „Zemes kadastrālās uzmērīšanas noteikumi” prasībām un zemes vienību reģistrēšanai Nekustamā īpašuma valsts kadastra informācijas sistēmā, konstatēja neprecīzu Lēmumā par zemes vienības daļas Krastupes ielā 1 apbūvi norādīto kadastra apzīmējumu. Projektā paredzētā zemes gabala apbūve skar šī paša īpašnieka zemes vienību “Krastupes iela A” ar kadastra apzīmējumu 80440110698 ar platību 0,032 ha.

Ņemot vērā augstāk minēto, pamatojoties uz Pašvaldību likuma 4. panta pirmās daļas 2. punktu, 10.panta pirmās daļas 21. punktu, Civillikuma 1129.1 - 1129.9 pantu, Ādažu novada pašvaldības dome

**NOLEMJ:**

1. Izteikt Ādažu novada pašvaldības domes 2024. gada 24. oktobra lēmuma Nr.422 “Par zemesgabalu noteikšanu apbūves tiesībām” lemjošās daļas 1.1. apakšpunktu šādā redakcijā:

“1.1. zemes vienība ar kadastra apzīmējumu 80440110698 ar platību 0,032 ha Krastupes iela A, Ādaži, Ādažu novads saskaņā ar 1. pielikumu;”.

1. Aizstāt Lēmuma 1. pielikumu ar jaunu pielikumu.
2. Centrālās administrācijas Juridiskajai un iepirkumu nodaļai sagatavot grozījumus apbūves tiesību līgumam Nr. JUR 2024-11/1175 “Par apbūves tiesības piešķiršanu uz zemesgabala daļu” atbilstoši lēmumā precizētajam 1.1 punktam.
3. Lēmuma izpildes kontroli veikt pašvaldības izpilddirektora vietniecei.

Pielikumā: Ādažu novada pašvaldības domes 2024. gada 24. oktobra lēmuma Nr. 422 “Par zemesgabalu noteikšanu apbūves tiesībām” 1. pielikums.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU